OzLabs/hebrew-wiki-articles huggingface dataset:
הקרב בוולף 359

הקרב בוולף 359 (באנגלית: The Battle of Wolf 359) הוא קרב חלל בדיוני ביקום הבדיוני של זיכיון "מסע בין כוכבים", בין פדרציית הכוכבים המאוחדת לבין קולקטיב הבורג, בשנת 2367. תוצאותיו של הקרב מתוארות ב-"מסע בין כוכבים: הדור הבא", הפרק "The Best of Both Worlds, Part II", כאשר הקרב עצמו מופיע בפרק הפיילוט של "מסע בין כוכבים: חלל עמוק 9", "Emissary".

==תיאור==
בפרק "The Best of Both Worlds" של "מסע בין כוכבים: הדור הבא", ארבעים ספינות חלל של צי הכוכבים, תחת פיקודו של אדמירל ג'יי.פי. הנסון (ג'ורג' מרדוק ) מתאספות ליד וולף 359, על מנת ליירט את הבורג, הנעים בספינת חלל בצורת קובייה, אל עבר כדור הארץ. הבורג, לאחר שהטמיעו אל תוך התודעה הקולקטיבית שלהם את קפטן ז'אן-לוק פיקארד (פטריק סטיוארט), לרבות הידע שלו בטקטיקות ובטכנולוגיות צי הכוכבים, משמיד את כוחות צי הכוכבים; על פי דיאלוג בפרק "The Drumhead" של "מסע בין כוכבים: הדור הבא", 39 ספינות הושמדו, ולמעלה מ-11,000 בני-אדם נהרגו. בין ההרוגים: ג'ניפר סיסקו. בין הניצולים: בנג'מין סיסקו (אייברי ברוקס) ובנו ג'ייק (סירוק לופטון), כמו גם מספר לא ידוע של אנשי הפדרציה והאימפריה הקלינגונית - שבויים אשר הוטמעו על ידי הבורג. לאחר ניצחונה, ספינת הבורג ממשיכה במסלולה אל עבר כדור הארץ, שם צוות האנטרפרייז-D הצליח לחלץ ולהציל את פיקארד ולעצור את הקוביה.

דמותו של השחקן בסרט האינטראקטיבי / משחק הווידאו "Star Trek: Borg" מחליף איש צוות, על סיפון ספינתו של אביה של הדמות, באירועים שהובילו לקרב וולף 359, ולשנות את ההיסטוריה על מנת למנוע מהספינה מלהיהרס שם.

===השלכות===
לאחר חילוצו, פיקארד חווה אשמה עזה בגלל האלפים אשר הבורג הרגו או פצעו, על ידי שימוש בידע שלו. מאבקו להתמודד עם השבי והטמעתו הוא מרכיב מרכזי בפרק "Family", פרק עונה 4 של "מסע בין כוכבים: הדור הבא". רצונו של פיקארד לנקום בבורג הוא אלמנט בסרט הקולנוע "מסע בין כוכבים: המפגש".

קומנדר בנג'מין סיסקו משמש כקצין פיקודי בכיר על סיפון ספינת החלל סרטוגה במהלך הקרב בוולף 359. אשתו, ג'ניפר (השחקנית פלישיה מ. בל), נהרגת במהלך הקרב, וסיסקו נושא את המשקל הרגשי של מותה במשך כ-3 שנים, עד סוף אירועי הפרק "Emissary", פרק הפיילוט של "מסע בין כוכבים: חלל עמוק 9".

==ראו גם==
* The Best of Both Worlds
* מסע בין כוכבים: המפגש

==קישורים חיצוניים==
* [http://en.memory-alpha.org/wiki/Battle_of_Wolf_359 Battle of Wolf 359] באתר Memory Alpha (ויקי מסע בין כוכבים)
==הערות שוליים==

קטגוריה:מסע בין כוכבים: הדור הבא
קטגוריה:מסע בין כוכבים: חלל עמוק 9
קטגוריה:מסע בין כוכבים - אירועים
אי המטמון (מיני-סדרה)

אי המטמון (באנגלית: Treasure Island) היא מיני סדרה בריטית בת שני חלקים, משנת 2012 המבוססת על הספר אי המטמון של רוברט לואיס סטיבנסון משנת 1883. הסדרה שודרה בערוץ Sky One הבריטי.

==עלילה==
העלילה סובבת סביב ג'ים הוקינס (טובי פין רגבו), נער שמגלה מפת אוצר של קפטן שודדי הים הידוע לשימצה קפטן פלינט. ג'ים מבין, כי אוצרו של קפטן פלינט, קבור באי המסומן על המפה- לכן הוא יוצא להרפתקה רבת סכנות אל האי. ג'ים מפליג לאי בספינת ההספניולה, תחת פיקודו של קפטן סמולט (פיליפ גלניסטר). ג'ים מגלה שג'ון סילבר, טבח הספינה (אדי איזרד), מתכנן מרד עם צוות הספינה. בסדרה משחק גם השחקן אלייג'ה ווד בתור בן גאן הכלוא באי כבר מספר שנים.

== שחקנים ==

==קישורים חיצוניים==
* 

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות טלוויזיה המבוססות על ספרים
Unforgettable (שיר של נט קינג קול)

נט קינג קול
Unforgettable (בתרגום חופשי לעברית: "בלתי נשכחת") הוא שיר נשמה אמריקני פופולרי שנכתב על ידי אירווינג גורדון. השם של השיר בתחילה היה "Uncomparable" (בתרגום חופשי לעברית: "בלתי ניתנת להשוואה"). אף על פי כן, לבסוף חברת התקליטים שבה גורדון היה חתום החליטה ששם השיר ישונה ל-"Unforgettable".

הגרסה הפופולרית ביותר של השיר היא גרסת הכיסוי שבוצעה על ידי הזמר נט קינג קול בשנת 1951, על פי עיבוד מאת נלסון רידל. במהלך שנת 1952 הוקלטה גרסה נוספת של השיר, הפעם ללא ליווי תזמורת, אשר נכללה כרצועת בונוס בגרסת התקליטור המחודשת של אלבומו של קול "Penthouse Serenade". קול יצר הקלטה נוספת של השיר בשנת 1961 בגרסת סטריאו על פי העיבוד המקורי מאת נלסון רידל עבור אלבומו "The Nat King Cole Story".

על אף שקול נפטר בשנת 1965, זכה השיר לעדנה מחודשת בשנת 1991 לאחר שההקלטה של קול בגרסת הסטריאו משנת 1961 נערכה מחדש לדואט עם בתו של נט קינג קול, נטלי קול. גרסה זו הגיעה למקום ה-14 במצעד האמריקני ולמקום ה-19 במצעד הבריטי. הגרסה, אשר נכללה באלבום Unforgettable... with Love, זכתה בהמשך בשלושה פרסי גראמי בשנת 1992 בקטגוריות שיר השנה, אלבום השנה ובקטגוריית ביצוע שיר הפופ הווקלי הטוב ביותר.

== אזכורים בתרבות ==
* השיר בגרסה של קול מנוגן במלואו בסרט "השומרים" (2009) באחת מהסצנות הבולטות בסרט.
* השיר בוצע בשנת 2006 בפרק הסיום של הסדרה "ויל וגרייס" על ידי הדמויות ג'ק (שון הייז) וקרן (מייגן מולאלי).

== גרסאות כיסוי בולטות ==
ברבות השנים יצאו לשיר גרסאות כיסוי רבות נוספות, הבולטות שבהן בוצעו בין היתר על ידי:
{|
| valign = top |
* דיינה וושינגטון (1959)
* פגי לי (1963)
* אריתה פרנקלין (1964)
* סמי דייוויס ג'וניור (1965)
* מרווין גיי (1965)
| valign = top |
* אריתה פרנקלין (1976)
* אנגלברט המפרדינק (1980)
* ג'וני מאתיס (1983)
* רוברטה פלאק (1991)
* קני רוג'רס (1998)
|}

== קישורים חיצוניים ==

* [http://www.songfacts.com/detail.php?id=6612 עמוד השיר באתר songfacts.com] 

==הערות שוליים==

קטגוריה:שירי 1951
קטגוריה:סינגלים מ-1951
קטגוריה:שירים באנגלית
קטגוריה:שירים שהופקו על ידי דייוויד פוסטר
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:זוכי פרס גראמי להקלטת השנה
קטגוריה:זוכי פרס גראמי לשיר השנה
קטגוריה:סינגלים בהוצאת וולט דיסני רקורדס
קטגוריה:סינגלים בהוצאת קפיטול רקורדס
Hound Dog

Hound Dog (בעברית: כלב ציד) הוא שיר בלוז שנכתב במקור על ידי כותבי השירים היהודים-אמריקנים ג'רי ליבר ומייק סטולר בעת שהיו בני עשרה. השיר הוקלט במקור בשנת 1952 על ידי זמרת ה-R&B האמריקנית וילי מיי "ביג מאמא" תורנטון. אף על פי כן, גרסת הכיסוי של השיר משנת 1956 עם עיבוד הרוקנ'רול המחודש בביצועו של אלביס פרסלי היא הגרסה הפופולרית והנודעת ביותר של השיר אשר בשנת 2003 דורגה במקום ה-19 ברשימת 500 השירים הגדולים בכל הזמנים של מגזין המוזיקה רולינג סטון. לאורך השנים השיר נכלל בפסקול של סרטים הוליוודים רבים, ובעיקר בשוברי קופות כגון גריז, פורסט גאמפ, בחורים טובים, ואינדיאנה ג'ונס וממלכת גולגולת הבדולח.

ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי ג'ימי הנדריקס, האחים אברלי, ג'רי לי לואיס, ג'ון לנון, הרולינג סטונז, רוברט פאלמר, אריק קלפטון, ג'ף בק, ג'יימס טיילור, והלהקה יורופ.

== הגרסה המקורית של ביג מאמא תורנטון ==
שיר זה היה הלהיט הגדול ביותר של זמרת הבלוז ביג מאמא ת'ורנטון, אותו היא ביצעה לראשונה בשנת 1953 לליווי שבוצע על ידי ג'וני אוטיס. גרסה זו הגיעה בשיא הצלחתה למקום הראשון במצעד ה-R&B של המגזין בילבורד ונשארה במיקום זה במשך 7 שבועות.

השיר נכתב במקור על ידי כותבי השירים היהודים-אמריקנים ג'רי ליבר ומייק סטולר עוד בתחילת הקריירה שלהם, בעת היו בני עשרה. לטענתם, הם הציגו את השיר לראשונה בפני תורנטון כאשר הוא כתוב בצד האחורי של שקית מנייר, כאשר תורנטון הוסיפה לשיר מספר מילים.

הכוונה המקורית של מילות השיר הייתה התייחסות לבן זוג לשעבר שהוא רודף נשים וטפיל, המכונה בזלזול "כלב ציד".

הסינגל עם הביצוע המקורי של השיר מכר מעל ל-2 מיליון עותקים לאורך השנים.

== גרסת הכיסוי של אלביס פרסלי ==

בעודו בלאס וגאס במהלך שנת 1956, שמע אלביס פרסלי את גרסת כיסוי של השיר בביצוע קומי של הלהקה Freddie Bell and the Bellboys. גרסה זו הייתה תוססת יותר ופרועה בהרבה מהגרסה המקורית אשר שילבה את המילים המקוריות של השיר בביצועה של תורנטון, אך עם עיבוד מחודש.

אלביס ביצע בהמשך גרסת כיסוי לשיר בשידור חי בתוכנית האירוח הטלוויזיונית של מילטון ברל, ששודרה ב-5 ביוני 1956, ונצפתה בשידור המקורי על ידי כ-40 מיליון צופים ברחבי ארצות הברית.

גרסת הכיסוי של אלביס הוקלטה ב-2 ביולי 1956 באולפני RCA Victor שבניו יורק. גרסה זו יצאה לראשונה לשווקים ב-13 ביולי 1956. המהדורה הראשונה של סינגל נמכרה במעל ל-4 מיליון עותקים בארצות הברית בלבד. בשיא ההצלחה של השיר הוא שהה במשך 11 שבועות רצופים במקום הראשון של מצד הפזמונים האמריקני.

בעקבות ההצלחה של השיר ליבר וסטולר נשכרו לכתוב עוד שירים רבים עבור פרסלי.

בשנת 2003 דורג השיר במקום ה-19 ברשימת 500 השירים הגדולים בכל הזמנים של מגזין המוזיקה רולינג סטון.

== קישורים חיצוניים ==

* [http://www.songfacts.com/detail.php?id=473 עמוד השיר באתר songfacts.com] 

קטגוריה:ערכים שבהם תבנית בריטניקה אינה מתאימה
קטגוריה:שירי 1953
קטגוריה:שירי 1956
קטגוריה:שירי בלוז
קטגוריה:שירי אלביס פרסלי
קטגוריה:שירים באנגלית
קטגוריה:שירים על כלבים
קטגוריה:שירי רוק אנד רול
קטגוריה:שירים המעורבים במחלוקות הקשורות לפלגיאט
מנדל וינבך

הרב חנא מנחם מנדל וינבך (ג' בתשרי תרצ"ד, 23 בספטמבר 1933 – כ"ז בכסלו תשע"ג, 11 בדצמבר 2012) היה ראש ישיבת אור שמח בירושלים.

==תולדותיו==
נולד בגליציה, בנם של יחזקאל-שרגא ושרה-גיננדל וינבך. בשנת תרצ"ח (1938), ערב מלחמת העולם השנייה, היגר עם משפחתו לארצות הברית והם התגוררו בפיטסבורג שבפנסילבניה. למד בישיבת תורה ודעת, והיה מקורב לרב משה פיינשטיין.

בשנת תש"כ (1960) נישא לשיינדל לאם, ניצולת השואה. בשנת תשכ"ב (1962), שנתיים לאחר נישואיו, עלה לישראל והתיישב בירושלים.

בתחילת שנות ה-70 ייסד עם הרבנים נח וינברג ונטע שילר את ישיבת "שמע ישראל" לחוזרים בתשובה. כעבור זמן פרש הרב וינברג ובד בבד הוסב שם הישיבה ל"אור שמח" והרב וינבך המשיך לעמוד בראשה עד מותו. הוא ביסס את שיטתו לקירוב ליהדות על ידי לימוד עיוני של סוגיות התלמוד, כמקובל במסורת הישיבות ה'רגילות'.

חיבר, ערך ותרגם ספרים בשפה האנגלית בנושאים תורניים שונים, ובהם ממשלי החפץ חיים ופירוש המלבי"ם למגילת אסתר שיצאו במהדורות רבות. פרסם מאמרי מחשבה והשקפה בכתבי עת שונים בישראל ובארצות הברית. היה מרצה מבוקש במסגרות תורניות רבות, בעברית ובאנגלית. היה ממייסדי "הסמינר החדש" בירושלים והרצה בפני תלמידות הסמינר. התמנה על ידי הרב שך ליושב-ראש הוועדה הרוחנית של העיתון יתד נאמן באנגלית.

התגורר בשכונת מטרסדורף והיה ממייסדי בית המדרש "היכל שמואל" בשכונה. התגורר בבניין מרכזי בשכונה, שבין דייריו רבנים ואישי ציבור ידועים ובהם הרב אליעזר גולדשמידט, הרב חיים פינחס שיינברג, קלמן כהנא והרב זבולון זק"ש.

נפטר בחג החנוכה, כ"ז בכסלו תשע"ג, 11 בדצמבר 2012, ונקבר בהר המנוחות.

אשתו, שיינדל וינבך, היא סופרת ומתרגמת. היא עומדת בראש מספר ארגוני חסד וגמ"חים ובהם ארגון "יד ליד" הפועל מביתם. בנו, הרב משה וינבך, הוא דרשן ומשפיע.

==ספריו==
<div class="mw-content-ltr">
* On wings of prayer :mesholim and illuminations on daily prayers by the Chofetz Chaim and other Torah greats throughout the centuries
* Turnabout :the Purim story : Megilas Esther in novelette form based on the
Malbim’s commentary
* One hundred and twenty seven insights into Megillas Esther
* The weekly daf :insights and lessons on daf yomi
*Love of the Land :A compendiuim of selections from Torah and historical sources which express the special relationship between the people of Israel and the Land of Israel
*TalmuDigest
* The magic elixir
</div>
==קישורים חיצוניים==
* 

קטגוריה:תנועת התשובה: פעילים
קטגוריה:ראשי ישיבות לחוזרים בתשובה
קטגוריה:רבני ישיבת אור שמח
קטגוריה:ירושלים: רבנים
קטגוריה:עולים בשנות ה-1960
קטגוריה:בוגרי ישיבת תורה ודעת
קטגוריה:יהודים הקבורים בהר המנוחות
קטגוריה:ישראלים שנולדו ב-1933
קטגוריה:ישראלים שנפטרו ב-2012
נעמה העמונית

נַעֲמָה הָעַמֹּנִית הייתה אחת מנשותיו של שלמה המלך ואמו של רחבעם. במקרא זה המידע היחיד הנמסר עליה. בספרות היהודית המאוחרת הרחיבו עליה. 

== בספרות חז"ל ==
בתלמוד נאמר:
 הגמרא אומרת שנאסר על ישראל להילחם בעמון בגלל שנעמה העמונית עתידה לצאת מאומה זו, וכן לגבי מואב שיצאה מהם רות המואבייה.

מימרה נוספת מצביעה על העובדה שבני עמון איחרו להידבק בעם ישראל ארבעה דורות לאחר בני מואב. היות שרות היא כבר אמו של עובד, אבי-סבו של שלמה, ואילו נעמה מצטרפת לעם ישראל רק כאשת שלמה ואם רחבעם. חז"ל תלו זאת בכך שבתו של לוט הבכירה "הקדימה את אחותה הצעירה לדבר מצווה בלילה אחד", כשהכוונה לסיפור המקראי על הריונן של בנות לוט מאביהן כשהיו יחד במערה במחשבה שכל העולם נחרב ואין איש בארץ בלעדיהם.

== לאחר חז"ל ==
רחבעם, בנה של נעמה העמונית, קיים פולחן פוליתאיסטי, שנחשב על פי ההלכה לעבודה זרה. על פי זה מפרש רבי דוד אלטשולר שאמו שהייתה ממוצא נוכרי חינכה אותו לכך.

=== התייחסות האר"י לדמותה ===
האר"י מייחס משמעות רבה לשתי "אמהות של מלכות" אלו, רות ונעמה. לדבריו לעם ישראל כשלעצמו אין יכולת להוציא מקרבו מלכים, היות שמלך זקוק לתכונות הנוגדות את תכונות בני ישראל שהם "רחמנים וביישנים", ולכן שאול כשל בתחילת מלכותו ברחמנות יתר, כפי שהוכיח אותו על כך שמואל, והכרח "לייבא" את הגנים הללו ממשפחות מלוכה של הנכרים. לשיטתו, כול אירועי מגילת רות, על הרעב בארץ שהביא לירידת משפחת נשיאות יהודה, אלימלך ומשפחתו, למואב, לא באו לעולם אלא כדי לזווג את רות למשפחה זו, כך שהיא תצטרף אליהם בשובם ארצה, ומשם יתגלגלו הדברים לנישואיה עם בועז השופט ראש הסנהדרין, שהיה מיועד להוציא מזרעו את מלכות בית דוד. הוא מפרש בכך אגדה נוספת (ב) שכול מלך לבית דוד היה נבדק אם הוא ראוי למלכות על ידי שהניחו בראשו את עטרת מלכום שיקוץ עמון, ורק אם הייתה העטרה הולמתו היה נחשב ראוי למלוך על כיסא דוד.

==הערות שוליים==

קטגוריה:אישים בספר מלכים
קטגוריה:נשים בספרי נביאים
קטגוריה:שלמה
קטגוריה:אישים מבני עמון
אתר הנופש דיסני שאנגחאי

אתר הנופש דיסני שאנגחאי (באנגלית: Shanghai Disney Resort) הוא אתר נופש המכיל פארק שעשועים הנבנה על ידי חברת וולט דיסני בפודונג, בשאנגחאי שבסין העממית. פארק זה הוא הפארק השעשועים השני של חברת וולט דיסני בסין, בעקבות הקמת אתר הנופש דיסנילנד הונג קונג.

אתר הנופש נפתח לציבור הרחב ב-16 ביוני 2016. 

אתר הנופש מתוכנן להיבנות במספר שלבים, כאשר בשלב הראשון הוקם פארק השעשועים דיסנילנד בסגנון ממלכת הקסם. כמו כן בשלב זה יוקם אזור בילוי, שני מלונות תמתיים לצד אגם, וכן מתקני התחבורה הנדרשים לצורך הגישה לפארק. 

בשלב השני יוקמו שני פארקי שעשועים נוספים באתר הנופש.

גודלו של אתר הנופש המתוכנן צפוי להיות פי שלושה מאתר הנופש דיסנילנד הונג קונג. עלות הבנייה המשוערת של האתר היא 24.5 מיליארד יואן (3.7 מיליארד דולר אמריקאי). 

הפארק מאופיין בסגנון התמתי האופייני לפארקי דיסני מחד, תוך מתן דגש לתמות מתרבות סין. 

אתר הנופש הוא בבעלות משולבת - 43% בבעלות חברת וולט דיסני ו-57% בבעלות קבוצת שנגחאי שנדי.

==היסטוריה==
שמועות בדבר כוונה על הקמת הפארק החלו בשנת 2000, אולם הוכחשו על ידי חברת וולט דיסני. אולם רק ב-5 בדצמבר 2007 דווח רשמית על הקמת הפארק וב-8 במרץ 2008 דווח על בחירת המיקום לבניית האתר - בפודונג שבשאנגחאי.

תוכניות הפרויקט אושרו על ידי הרשויות העירוניות של שנגחאי בנובמבר 2009. 

ב-8 באפריל 2011 דווח על תחילת עבודות הבנייה בשטח. האתר נפתח לציבור הרחב ב-16 ביוני 2016.

==תחבורה==
קו 11 של הרכבת התחתית של שאנגחאי מקשר את העיר אל אתר הנופש.

==קישורים חיצוניים==

* 

==הערות שוליים==

קטגוריה:דיסני: פארקי שעשועים
קטגוריה:שאנגחאי
האדם הצוחק

"האדם הצוחק" (בצרפתית: L'Homme qui rit) הוא אחד מהרומנים הידועים של הסופר ויקטור הוגו שיצא לאור בשנת 1869. עלילת הרומן מתרחשת באנגליה.

== רקע ==
הוגו כתב את "האדם הצוחק" תוך חמישה עשר חודשים בזמן שהותו באיי התעלה בהיותו גולה מצרפת מחמת תוכן פוליטי השנוי במחלוקת של יצירותיו הקודמות.

== תקציר העלילה ==

גווינפלן, ילד שפניו עוותו כך שיהיה עליהם חיוך רחב תמידי (חיוך גלאזגו), ננטש על ידי קומפרצ'יקוס (מספרדית comprachicos – מילולי קוני ילדים – סוחרי אדם העוסקים ב'יצור' ליצני החצר באמצעות גרימת מומים לילדים שנקנו או נגנבו על ידם) ומציל חיי תינוקת עיוורת שהתייתמה מאם. שניהם מאומצים על ידי אורסוס, רוכל בתרופות סבתא החי בקרוון הנגרר בין שווקים וירידי החג ברחבי דרום אנגליה. כאשר גווינפלן בוגר הוא עוסק בלוליינות ומופעי קרקס הנודד. בהמשך מתברר שגווינפלן הוא הבן החוקי של לורד קלנצ'ארלי שנשאר נאמן ל"רפובליקה הבריטית" של אוליבר קרומוול לאחר נפילתה והוגלה לשווייץ.

== תרגומים לעברית ==
* האדם הצוחק, רומן, תרגמו א’ ו’. לוין, ערך א’ יואל, תל אביב, 1929

== קישורים חיצוניים ==

* [http://www.gutenberg.org/files/12587/12587-h/12587-h.htm "האדם הצוחק" בפרויקט גוטנברג] 
* 

קטגוריה:ספרי 1869
קטגוריה:ספרי הרפתקאות ומסעות
קטגוריה:רומנים היסטוריים
קטגוריה:ספרי ויקטור הוגו
ג'לי טרזן

ג'לי טרזן (בדנית: Gummi T) הוא סרט אנימציה ממוחשבת דני משנת 2012 שמבוסס על הקלאסיקה הדנית גומי טרזן. את הסרט ביים מייקל הינר. הסרט הוקרן לראשונה בדנמרק ב-19 במאי 2012.

== עלילה ==

עידן (עוברת מאיוואן) הוא ילד מוטרד. בבית הספר מציקים לו, וחבורת בריונים רודפת אחריו כדי למלא את מכנסיו במים. הוא חי עם אביו שהוא מעריץ מושבע של טרזן שלא מעריך את יכולותיו של בנו, ובשל כך הוא מכנה אותו ג'לי טרזן (טרזן חלשלוש). כאשר לוטי, הילדה החמודה של הכיתה רוצה להיות חברה שלו, חוסר הביטחון של עידן מונע ממנו לנצל את ההזדמנות להסכים. אבל יום אחד, מקבל עידן את ההזדמנות לעמוד בכל ציפיותיו של אביו וללמד את חבורת הבריונים שמציקה לו לקח. הוא פוגש מכשפה ידידותית שרוקחת לו שיקוי קסם שהופך אותו "לילד מוצלח" ליום אחד.

== קישורים חיצוניים ==

* .
* .

קטגוריה:סרטי אנימציה ממוחשבת
קטגוריה:סרטים דניים
קטגוריה:סרטי 2012
העולם על פי דינו

העולם על פי דינו (באנגלית: Dino Time, בתרגום חופשי לעברית: זמן דינו) הוא סרט אנימציה ממוחשבת מארצות הברית-קוריאה הדרומית. את הסרט ביימו ג'ון קפקא, יון-סוק צ'וי והפיקו ג'ונבום האו, רוברט אברמוף, דייוויד לובאגרן, ג'ייה י. מוה, ג'ייה וו פארק וכתבו ג'יימס גרקו, ג'ייה וו פארק, אדם ביצ'ן, זאקרי רוזנבלט וערך דייוויד בי. ברון.

== עלילה ==
שלושה ילדים סקרניים נכנסים בטעות למכונת זמן שבנה אחד מהאבות שלהם ומועברים על ידה ישירות אל תוך עידן הדינוזאורים. הם מוצאים את עצמם לכודים בתוך קן של אמא דינוזאור המזהה אותם כצאצאיה. נותר לילדים רק זמן קצר כדי לחזור חזרה בזמן אל תקופת ההווה לפני שהביצים של הדינוזאור יפקעו והם יהפכו ל'ארוחת הבוקר' של הדינוזאורים הקטנים. בדרך בתוך עולם הדינוזארים הם עוברים הרפתקאות רבות.

==קישורים חיצוניים==
* 

* 

קטגוריה:סרטים אמריקאיים
קטגוריה:סרטי אנימציה ממוחשבת
קטגוריה:סרטי 2012
קלר לכמן

קלֶר לַכמן (Claire Lachmann; 17 באוקטובר 1904, האג, הולנד – אוגוסט 1991, חיפה) הייתה היסטוריונית של האמנות, מבקרת אמנות ועיתונאית ישראלית.

==ביוגרפיה==
לכמן נולדה בשם קלר אוּלמן (Ullmann) במשפחה גרמנית בהאג שבהולנד, ובה גדלה.
בשנים 1924–1930 למדה תולדות האמנות באוניברסיטת פרייבורג ובאוניברסיטת המבורג, שם למדה אצל ארווין פָּנוֹפסקי (Panofsky) ופריץ זַקסל (Saxl) (חברי "אסכולת המבורג" בתולדות האמנות). ב-1930 קיבלה תואר דוקטור בהמבורג. הדיסרטציה, בהנחייתו של זקסל, הייתה "ההיסטוריה של האנשים הראשונים באמנות של המאות ה-1 עד ה-13" (Die Geschichte der ersten Menschen in der Kunst des 1.-13. Jahrhunderts; היא לא התפרסמה כספר בגין הגירתה).
בתמיכתו של אבי ורבורג נכנסה לכמן ב-1928 לעבוד במכון לתולדות האמנות בהמבורג. שימשה מרצה למבוגרים.

בשנת 1926 נישאה לד"ר היינץ (חנוך) לכמן, רופא שיניים. הייתה אם לשניים: גבי (נולד ב-1932), ובת, גילה (נולדה ב-1944).
ב-1934, על רקע עליית הנאצים לשלטון בגרמניה, היגרה עם בעלה ללונדון, ומשם עלו לארץ ישראל והתיישבו בחיפה.

בארץ שימשה כתבת אמנות עבור היומון "דבר", עיתון הנשים "דבר הפועלת", וכתבה על תיאטרון ואמנות בכתב העת לתיאטרון "במה". כן שימשה בוחנת חפצי אמנות עבור ממשלת ישראל.

==לקריאה נוספת==
<div class="mw-content-ltr">
* 'Lachmann, Claire,' in: Who's Who, Israel, Tel-Aviv: P. Mamut, 1952, p. 413.
* 'Lachmann, Claire,' in: Ulrike Wendland, Biographisches Handbuch deutschsprachiger Kunsthistoriker im Exil: Leben und Werk der unter dem Nationalsozialismus verfolgten und vertriebenen Wissenschaftler, vol. 2, München: K. G. Saur, 1999, p. 405.
</div>

קטגוריה:מבקרות אמנות ישראליות
קטגוריה:מבקרי אמנות ישראלים
קטגוריה:חוקרות תולדות האמנות ישראליות
קטגוריה:חוקרי תולדות האמנות ישראלים
קטגוריה:סגל דבר
קטגוריה:נשות העלייה החמישית
קטגוריה:אנשי העלייה החמישית
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות ילידות הולנד
קטגוריה:ישראלים ילידי הולנד
קטגוריה:ישראליות שנולדו ב-1904
קטגוריה:ישראלים שנולדו ב-1904
קטגוריה:ישראליות שנפטרו ב-1991
קטגוריה:ישראלים שנפטרו ב-1991
ג'ני ומועדון החתולים

ג'ני ומועדון החתולים הוא ספר ילדים מאת הסופרת והמאיירת האמריקנית אסתר אווריל.

הספר הוא אסופה של חמישה סיפורים שנכתבו על ידי אווריל בין שנות ה-40 וה-70 של המאה ה-20, מתוך שלושה עשר סיפורים שכתבה בסך הכול בסדרה.

הדמות הראשית בספר היא ג'ני לינסקי, חתולה שחורה בעלת צעיף אדום המעוניינת להצטרף למועדון החתולים השכונתי.

זהו הספר הראשון בסדרת "הרפתקה ראשונה: קלאסיקה לראשית קריאה" מבית ההוצאות אוקיינוס ומודן הוצאה לאור.

== קישורים חיצוניים ==
* [http://www.dafdaf.co.il/details.asp?MenuID=1&SubMenuID=131&PageID=3474&Ot=%E2 ביקורת על הספר], באתר דףדף

קטגוריה:ספרי ילדים ונוער
קטגוריה:ספרי 2003
קטגוריה:ספרי הוצאת מודן
קטגוריה:חתולים בתרבות
קטגוריה:ספרים על בעלי חיים
אוקסאזפאם

אוקסאזפאם (Oxazepam; ידוע בישראל בשם המסחרי ואבן, ובמדינות אחרות בשמות: Alepam, Medopam, Murelax, Noripam, Opamox, Ox-Pam, Purata, Serax וכן Zaxpam) היא תרופה בעלת טווח פעולה קצר עד בינוני ממשפחת הבנזודיאזפינים. האוקסאזפאם נמצא בשימוש נרחב מאז שנות ה-60 לטיפול בתופעות חרדה, נדודי שינה ובתסמיני גמילה מאלכוהול. לאוקסאזפאם השפעה בינונית כתרופה אמנסטית, נוגדת חרדה, נוגדת פרכוסים, מרדימה, מרגיעה ומרפת שרירים, זאת בהשוואה לתרופות אחרות במשפחת הבנזודיאזפינים.

==התוויות==
זוהי תרופה בעלת טווח פעולה קצר עד בינוני ממשפחת הבנזודיאזפינים שתחילת השפעתה איטית, היא בדרך כלל נרשמת למטופלים המתעוררים באמצע שנת הלילה ולא כאלה המתקשים להירדם. התרופה נרשמת לעיתים קרובות לסובלים מהפרעות חרדה עם מתח הנילווה אליהן, עצבנות, ועוררות-יתר. התרופה נרשמת אף למטופלים הסובלים מתסמונות גמילה ממשקאות חריפים ומסמים וכן לסובלים מחרדה הנילוות לדיכאון. יש רופאים הרושמים אוקסאזפאם להפרעות שאינן חלק מן ההתוויות הרשומות לתרופה: טיפול בחרדה חברתית, הפרעת דחק פוסט-טראומטית, תסמונת קדם וסתית, ותופעות אחרות.

==מינון==
* חרדה קלה/בינונית - 10–15 מ"ג, פעם עד פעמיים ביום.
* חרדה קשה - 15–30 מ"ג, 3 עד 4 פעמים ביום
* תסמיני גמילה מאלכוהול - 15–30 מ"ג, 3 עד 4 פעמים ביום

==תופעות לוואי==
נטילת אוקסזפם עם חומר אחר המדכא את מערכת העצבים המרכזית (למשל אופיואיד או אלכוהול) עלולה לגרום לדיכוי נשימתי, תרדמת ומוות. גם תופעות הלוואי האחרות של אוקסאזפאם דומות לאלה של שאר התרופות במשפחת הבנזודיאזפינים ועלולות לכלול סחרחורת, נמנום, כאב ראש, פגיעה בזיכרון, תגובה פרדוקסלית של עוררות. הפסקה פתאומית בנטילת התרופה, או הפחתה פתאומית במינון עלולה לגרום להתכווצויות בקיבה ובשרירים, דיכאון, חוסר יכולת להירדם, הזעת-יתר, רעד, או בחילות.<ref name=":0"></ref> אוקסזפם איננו משווק בארצות הברית והוא נמצא ברשימת התרופות שיש בהן יכולת לגרום התמכרות.<ref></ref>

==התוויות-נגד==
התוויות הנגד למתן אוקסאזפאם הן מיאסטניה גראביס, מחלת ריאות חסימתית כרונית, הגבלה בתפקודי ריאה, דום נשימה בשינה, פסיכוזות, פוביות, אובססיות וכן מחלות כבד קשות.<ref name=":0" />

==אזהרות מיוחדות==
שימוש בבנזודיאזפינים מצריך זהירות מיוחדת במטופלים קשישים, בנשים הרות, בילדים, במטופלים מכורים לסמים או אלכוהול ובמטופלים להם שילוב של הפרעות נפשיות. בנשים הרות התרופה חוצה את קרום השליה ומשפיעה על העובר. שימוש בבנזודיאזפינים בשלבי הריון מתקדמים ובמינונים גבוהים עלול לגרום לתינוק בעל טונוס שרירים נמוך (היפוטוניה).

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תרופות נוגדות חרדה
קטגוריה:בנזודיאזפינים
שבתאי לוי (כדורגלן)

שבתאי לוי (נולד ב-12 בספטמבר 1960) הוא כדורגלן עבר ישראלי ששיחק בעמדת החלוץ, משחקניה הבולטים של הפועל תל אביב בשנות ה-80.

==קריירה==
לוי גדל במחלקת הנוער של הפועל תל אביב, ובשנת 1977 עלה לקבוצת הבוגרים של המועדון והחל לשחק כקיצוני שמאלי. ב-23 בדצמבר 1978 כבש את שערו הראשון בקריירה, בניצחון 2–0 על הפועל יהוד באצטדיון בלומפילד, ובסך הכל כבש בעונת 1978/1979 ארבעה שערי ליגה, שהספיקו לו כדי להיות מלך השערים של הקבוצה באותה עונה, יחד עם שייע פייגנבוים ורפעת טורק.

הפריצה הגדולה של לוי הגיעה בעונת 1980/1981, כשהוסט על ידי המאמן דוביד שווייצר לעמדת החלוץ המרכזי, והחל לשתף פעולה עם חברו מילדות, הקשר משה סיני. באותה עונה זכה לוי באליפות עם הפועל תל אביב והיה מלך השערים של הקבוצה עם 17 שערי ליגה, ביניהם צמד שערים בניצחון 3–0 בדרבי מול מכבי תל אביב, וצמד במשחק האליפות של הקבוצה מול מכבי פתח תקווה.

בעונה שלאחר מכן התקשה לוי לשחזר את יכולתו מעונת האליפות וכבש שלושה שערים בלבד, אך בעונות הבאות המשיך להוביל את התקפת הפועל תל אביב, לצידם של גילי לנדאו ומוריס ז'אנו. בשנת 1983 זכה בגביע המדינה עם הקבוצה, לאחר ניצחון 3–2 בדרבי מול מכבי תל אביב במשחק הגמר. בעונת 1983/1984 שוב היה מלך השערים של הקבוצה, עם 12 שערי ליגה, כולל השער האחרון בניצחון 3–1 על בית"ר ירושלים באצטדיון ימק"א, במשחק שמנע מבית"ר לזכות באליפות הראשונה בתולדותיה, והצית את היריבות בין המועדונים.

לוי זכה עם הקבוצה בשתי אליפויות נוספות (1986 ו-1988), ובסך הכל שיחק 11 שנים במועדון. לוי כבש 71 שערים בכל המסגרות במדי הפועל תל אביב, מתוכם 58 שערי ליגה, והוא מדורג במקום החמישי בטבלת מלך השערים של הקבוצה בכל הזמנים.

לאחר האליפות האחרונה עבר לשחק בשמשון תל אביב ששיחקה אז בליגה הבכירה, זאת לפני שריצה עונש הרחקה מ-12 משחקים, בגין עבירות על תקנון התשלומים (8 משחקים) ועבירה גסה שביצע בגמר גביע המדינה (4 משחקים). כעבור שנה בשמשון עזב את ישראל ועבר להתגורר בארצות הברית. לאחר שנתיים וחצי חזר לשחק כדורגל בשמשון תל אביב בליגת המשנה, ולאחר מכן עבר לשחק בהפועל יהוד בליגה ב', שם פרש ממשחק פעיל בשנת 1994.

===נבחרת ישראל===
במדי נבחרת ישראל הופיע לוי ב-4 משחקים, כולם נערכו באצטדיון בלומפילד. את הופעת הבכורה שלו בנבחרת ערך ב-8 באפריל 1981, במשחק ידידות מול נבחרת רומניה. ב-26 בספטמבר 1983 כבש את שערו היחיד במדי הנבחרת, במשחק ידידות מול נבחרת אורוגוואי. את הופעתו האחרונה בנבחרת ערך ב-20 בנובמבר 1983, במשחק מול נבחרת גרמניה במסגרת הטורניר הקדם-אולימפי.

==תארים==
;הפועל תל אביב
* אליפויות: 1980/1981, 1985/1986, 1987/1988
* גביע המדינה: 1982/1983

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל תל אביב
קטגוריה:כדורגלני שמשון תל אביב
קטגוריה:כדורגלני הפועל יהוד
קטגוריה:תל אביב-יפו: כדורגלנים
קטגוריה:ישראלים שנולדו ב-1960
הכרזת טימישוארה

המרפסת של מבנה האופרה והתיאטרון הלאומי ב[[טימישוארה, משם הוקראה לראשונה הכרזת טימישוארה]]
הכרזת טימישוארה היא תוכנית פוליטית שנערכה ופורסמה בטימישוארה, ב-11 במרץ 1990, בעקבות הפגנה עממית גדולה, שהתקיימה ביום הקודם, בכיכר האוניברסיטה, בבוקרשט. הדרישה לקבלת "הכרזת טימישוארה" ובעיקר סעיף 8 שבה, הייתה התביעה האידאולוגית, שעמדה בבסיס אירועי הגולניאדה.

הכרזת טימישוארה נכתבה על ידי הסופר ג'אורג'ה שרבאן (George Şerban) וב-27 בפברואר 1990 התקבלה על ידי "חברת טימישוארה". ב-9 במרץ הצביע מועצת העיר טימישוארה בעד ההכרזה עם 45 קולות בעד ושלושה נמנעים. ב-11 במרץ, בכיכר האופרה של טימישוארה, הוקרא הטקסט של ההכרזה בפני עשרים אלף מתכנסים.

== סעיף 8 ==
סעיף 8 של ההכרזה זכה להד עצום ופרסום מרבי, כאשר אומץ כתביעה עיקרית של משתתפי הגולניאדה.

סעיף 8 הציע שחוק הבחירות החדש, שיחוקק ברומניה, יאסור על אקטיביסטים קומוניסטים לשעבר ועל קציני סקוריטטה לקחת חלק בשלוש מערכות בחירות רצופות. מטרת האיסור הייתה להביא לטיהור מערכות השלטון מהנומנקלטורה הקומוניסטית לשעבר.

התביעה נדחתה, ב-20 במאי 1990 נערכו בחירות במסגרתן זכו מועדים בעלי עבר קומוניסטי ברוב מובהק. הגולניאדה פוזרה על ידי כוחות הביטחון והכורים שהגיעו במסגרת המינריאדה של יוני 1990.

== קישורים חיצוניים ==
* הכרזת טימישוארה בוויקיסורס 

קטגוריה:רומניה: פוליטיקה
קטגוריה:טימישוארה
חנון מהסרטים

חנון מהסרטים (במקור האנגלי Geek Charming, מבוסס על המונח Prince Charming, הנסיך על הסוס הלבן) הוא סרט טלוויזיה וקומדיית נעורים אמריקאית בהפקת ערוץ דיסני. ביים את הסרט ג'פרי הורנדיי, והוא מבוסס על רומן באותו שם מאת רובין פאלמר. שידור הבכורה של הסרט בערוץ דיסני ארצות הברית, ב-11 בנובמבר 2011, זכה ל-4.9 מיליון צופים. בהמשך, שודר בערוצי דיסני ביותר מארבעים מדינות.

==עלילה==
עלילת הסרט כוללת רמזים לאגדת הנסיכה והצפרדע. ג'וש רוזן (מאט פרוקופ) הוא נער חובב קולנוע, תלמיד באקדמיית וודלנדס בלוס אנג'לס. ג'וש, המוכר בבית הספר כחנון, מתכנן לצלם סרט על התלמידים ה"מקובלים" שיתחרה בפסטיבל סרטי תלמידים. התיק החדש והיקר של דילן שיינפלד (שרה היילנד), התלמידה הכי פופולרית, נסיכת בית הספר, נופל למזרקה בקניון שבו עובד ג'וש, והוא מחזיר אותו בתנאי שדילן תאפשר לו לעשות עליה סרט. היא מסכימה, בתקווה שהסרט יעזור לה להיבחר למלכת נשף האביב. בתחילת הצילומים ג'וש מתקשה בגלל התנהגות הדיווה של דילן, אך בהדרגה הוא מגלה שהיא מצחיקה, חכמה ורגישה. מתברר לו שדילן שואפת להיבחר למלכת נשף האביב כי אמה, שנפטרה כשדילן הייתה בת 8, זכתה באותו תואר בנעוריה. תוך כדי הצילומים, דילן מסייעת לג'וש להפוך מחנון לחתיך ומקובל, למורת רוחם של חבריו החנונים.

הסרט מוקרן בפסטיבל וזוכה במקום הראשון. הדקות הראשונות של הסרט מציגות את דילן באור לא מחמיא, והיא עוזבת את ההקרנה בכעס. חברתה איימי לובלו (סשה פיטרס) משכנעת אותה למחרת לראות את הסרט עד סופו. מתברר שהסרט מציג באהדה את מאמציה של דילן, שנחשבה לחנונית בתחילת חטיבת הביניים, למתג את עצמה כמקובלת. בנאומה בנשף האביב, דילן מודה לג'וש על הסרט, והשניים הופכים לזוג.

==שחקנים==
* שרה היילנד
* מאט פרוקופ
* סשה פיטרס
* ג'ורדן ניקולס
* ונסה מורגן
* לילי סימונס
* דייוויד דל ריו
* אנדראה בוקס

==קישורים חיצוניים==
* 

* [http://tv.disney.go.com/disneychannel/originalmovies/geekcharming/cds/ חנון מהסרטים] באתר ערוץ דיסני

קטגוריה:סרטי 2011
קטגוריה:סרטי טלוויזיה אמריקאיים
קטגוריה:סרטי נעורים אמריקאיים
קטגוריה:סרטי קומדיה אמריקאיים
קטגוריה:סרטים אמריקאיים מבוססי ספרים
קטגוריה:סרטים על קולנוע
קטגוריה:ערוץ דיסני: סרטי מקור
ואלרי לנדסברג

ואלרי לנדסברג (באנגלית: Valerie Landsburg; נולדה ב-12 באוגוסט 1958) היא שחקנית, תסריטאית, במאית וזמרת-יוצרת יהודייה-אמריקאית. מוכרת בעיקר בשל גילום דמותה של דוריס שוורץ בסדרת הטלוויזיה תהילה ששודרה בשנות ה-80 של המאה ה-20.

==קריירה==
לנדסברג נולדה בניו יורק למשפחה יהודית אמריקאית וגדלה בקליפורניה. ב-1978 השתתפה לראשונה בסרט קולנוע, Thank God It's Friday ("תודה לאל שזהו יום שישי"). בשנת 1982 לוהקה לתפקיד דוריס שוורץ בסדרת הטלוויזיה "תהילה", לאחר שבמבחן הבמה הועדפה על פני מדונה. לנדסברג גם כתבה וביימה את אחד מפרקי הסדרה. לאחר שעזבה את הסדרה, ב-1987, השתתפה בשתי סדרות קומיות, "?You Again" ו-"All Is Forgiven", שירדה מהמרקעים לאחר מספר פרקים. בהמשך, השתתפה רק בסרטי טלוויזיה, וכן גילמה תפקידי אורח שונים בסדרות טלוויזיה שונות, בהן בוורלי הילס 90210, תמשיך לחלום, ניפ/טאק והיחידה. בשנות ה-90 של המאה ה-20 ובעשור הראשון של המאה ה-21 ביימה פרקים בכמה סדרות טלוויזיה, ובהן "Women: Stories of Passion" ו-"The Best Sex Ever ".

בשנת 2001 הקליטה לנדסברג אלבום, Grownup, ובו שירים שכתבה.

==חייה האישיים==
לנדסברג היא בתו של המפיק אלן לנדסברג. ב-1984 נישאה למוזיקאי ג'יימס מקוויי. לזוג שני ילדים.

==קישורים חיצוניים==

* [http://www.valerielandsburg.com| האתר הרשמי של ואלרי לנדסברג]

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:במאיות טלוויזיה יהודיות אמריקאיות
קטגוריה:זמרות-יוצרות יהודיות
קטגוריה:זמרות-יוצרות אמריקאיות
קטגוריה:זמרות יהודיות אמריקאיות
קטגוריה:זמרים יהודים אמריקאים
קטגוריה:תסריטאיות טלוויזיה יהודיות אמריקאיות
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
עיצור מכתשי, חוכך צידי, מסודק

עיצור מכתשי, חוכך צידי, מסודק הוא צליל עיצורי הקיים במספר שפות מדוברות. סימן ה־IPA לעיצור הוא /'ɬ/. עיצור זה קיים ברוב השפות הקווקזיות הצפון-מערביות (כמו צ'רקסית).

לדעת חלק מהחוקרים עיצור זה היה קיים בפרוטו-שמית והיה אחד הצלילים של האות צ – ניתן היה לשמוע אותו במילים עֵץ, צֹאן, הֵצִיק, צָב, צָבַט, צָבוֹעַ, צָחַק, צָר, צָרָה, צָפוּף, צְפַרְדֵּעַ, צֵלָע ואֶרֶץ. באופן דומה, בלשנים מסוימים סבורים שזהו צלילה הקדום של האות הערבית ض בתקופה עתיקה ביותר, זמן רב לפני הערבית הקלאסית (ערבית של הקוראן).

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| צ'רקסית 
| лӀы
| 
| 'גבר' 
|}

==ראו גם==

==קישורים חיצוניים==

ענבלי, מחוכך, אטום
טרנטולה רגלי אש מקסיקנית

טרנטולה רגלי אש מקסיקנית (שם מדעי: Brachypelma boehmei, באנגלית: Mexican fireleg. ידועה גם בשם Mexican rustleg tarantula) היא מין של ברכיפלמה ממשפחת הפרווניתיים. מקורו של מין זה במדינת גררו במקסיקו.

טרנטולות ממין זה מעדיפות אקלים לח למחצה, וחייבות לשהות במחילות מתחת לאדמה. כשהן חשות מאוימות הן מגנות על עצמן בעזרת שערות צורבות וזאת בדומה למרבית הטרנטולות מהעולם החדש. הן אינן נחשבות למין המתאים לגידול כחיית מחמד על ידי מגדלים מתחילים, אך מתאימות למגדלים מנוסים יותר.

==מראה ומאפיינים==
רגלי האש מזכירה בצבעיה השחורים-כתומים המודגשים את קרובתה המוכרת יותר, הטרנטולה אדומת הברכיים המקסיקנית. גודלו של הפרט הבוגר בין 12 ל-15 ס"מ, וקצב גדילתן נחשב איטי משל טרנטולות דרום אמריקאיות אחרות. צבע גופן של הטרנטולות כתום בוהק, וכך גם רגליהן, למעט הפרק העליון ברגל שצבעו שחור. צבעם של המפרקים אדום בוהק, והוא מתעמעם בהדרגה לכתום מנוקד בשחור בהמשך הפרק. טרנטולה זו אינה חששנית במיוחד, אך בעלת טמפרמנט עצבני, ונוטה לבעוט שערות צורבות מבטנה כשהיא חשה מאוימת.

==אזור וסביבת מחיה==
כפי שמרמז שמה, מקורה של הטרנטולה במקסיקו. ניתן למצוא אותה באזור חוף האוקיינוס השקט המרכזי באזור המערבי של מדינת גררו. הטרנטולה מעדיפה אקלים יבש עם צמחייה נמוכה, שם היא מתגוררת במחילות שהיא חופרת בעצמה או שננטשו על ידי בעלי חיים קטנים אחרים, בדרך כלל מתחת לסלעים או גזעים שנפלו.

==ביולוגיה==
טרנטולות ממין זה חיות שנים ארוכות. הזכרים מגיעים לבגרות מינית בגיל 7 עד 8 שנים, והנקבות בגיל 9 עד 10. הזכרים חיים כשנה לאחר הנשל האחרון. הנקבות יכולות להאריך ימים עד 10 שנים נוספות. ההתנשלות מתרחשת בדרך כלל בסוף עונת היובש (בין נובמבר ליוני). אחרי ההתנשלות האחרונה מחפשים הזכירם נקבה להזדווג איתה. הנקבה מטילה את שק הביצים שלה לאחר ההתנשלות. הביצים בוקעות שלושה עד ארבעה שבועות לפני העונה הגשומה. רגלי האש פעילה יותר לאחר החשכה, אך ניתן לראותה גם במהלך היום, בעיקר בבוקר ובערב.

רגלי אש מקסיקנית בגן החיות ב[[לואיסוויל]]

==שימור==
כמו מינים אחרים בסוג ברכיפלמה, גם רגלי האש נחשבת לחיית מחמד פופולרית בשל מזגה הנוח יחסית, וצבעיה העזים. איסוף פרטים מהטבע לצורך מסחר בלתי חוקי בשילוב עם הרס מתמשך של סביבת המחיה הטבעית של הטרנטולות כמו גם אחוז התמותה הגבוה טרם ההזדווגות, גרם לחשש לגבי עתידו של המין.

על מנת לעגן כללי מסחר ברורים לגבי המין, הוא נכלל בנספח II של אמנת וושינגטון (CITES). במקסיקו נדרש כיום רישיון מיוחד להוציא טרנטולה מכל סוג שהוא מסביבת המחיה הטבעית שלה. נוסף על כך החלו מגדלים להרבות את המין בשבי, מה שהפחית את תופעת האיסוף מהטבע.the wild.

==כחיות מחמד==
רגלי אש בוגרות ניזונות בשבי על צרצרים, תולעי קמח גדולות ותיקנים נצמדים. צעירים ניתן להאכיל בתולעי קמח חתוכות, צרצרים זעירים, תיקנים נצמדים צעירים וזבובי פירות חסרי כנפיים. כמו כן ניתן להאכילם בכל חרק קטן מהם שאינו מתגונן. כמובן שאין להאכיל מחרקים אשר נלכדו בטבע מחשש למחלות וטפילים שיועברו לטרנטולה. אף על פי היותה מתאימה למגדל המתחיל, טרנטולה זו נוטה להיות פראית וזריזה.

==קישורים חיצוניים==

==הערות שוליים==

רגלי אש מקסיקנית
קטגוריה:מקסיקו: מינים אנדמיים
קטגוריה:מקסיקו: פרוקי-רגליים
מעלית סקי

רכבל מושבים (chairlift) באתר הסקי ב[[צחקדזור, ארמניה]]
וידאו המדגים פעולת מעלית סקי (מסוג surface lift) הגוררת גולשים במעלה המדרון.
מעלית סקי היא כלי תחבורה מונע באמצעות כבל, בדומה לרכבל או פוניקולר. כלי זה מיועד להעלות נופשים וספורטאים במעלה מדרון המשמש לסקי באתרי סקי. ההסעה היא לרוב בכיוון אחד - במעלה המדרון, כאשר במורדו מבוצעת הגלישה.

בשונה מרכבל, המעלית אינה כוללת תא, ולרוב פתוחה (מאחר שהנוסעים לרוב כבר מצוידים במגלשיים). השם "מעלית סקי" מתייחס לסוגים שונים של מתקנים. כך למשל ברכבל מושבים (chairlift), הנוסעים יושבים על מושב המוסע בגובה של מטרים בודדים מעל המדרון באמצעות כבל בין שתי התחנות. קיימים גם אמצעים המושכים גולשים על גבי המדרון (surface lift). לעיתים רחוקות מדובר באמצעי נייד כגון מסוק או חתול שלג.

מערך מעליות הסקי משתנה מאתר סקי אחד למשנהו, בהתאם לטופוגרפיה של האתר ולמדרונות ההחלקה שבו. לעיתים המעלית מובילה את הגולשים לנקודה אחת בפסגת ההר, ולעיתים מספר מעליות יוצאות מנקודה אחת לאתרים שונים בפסגה, או מעלית אחת מביאה את הגולשים לנקודה ממנה הם נדרשים לעלות על מעליות אחרות על מנת להגיע למדרון ההחלקה.

בישראל מספר מעליות סקי באתר הגלישה בחרמון.

==ראו גם==

*רכבל
*פוניקולר
*אתר סקי

==קישורים חיצוניים==
* [http://www.skilifts.org סוגי מעליות סקי]
* [http://www.chairlift.org תמונות רבות של מעליות סקי]

קטגוריה:אמצעי העברה אנכית
קטגוריה:רכבלים
קטגוריה:סקי
אורסקוטן

[[מעלית סקי באורסקוטן.]]
מעלית סקי קפואה באורסקוטן.
אורסקוטן (בשוודית: Åreskutan) הוא הר בגובה 1,420 מטרים באורה שביאמלנד שבמרכז שוודיה. ההר הוא אחד ההרים הידועים בשוודיה, והמהווה אתר הסקי הגדול והפופולרי בשוודיה.

בין ה-3 ל-18 בפברואר 2007 נערכה באתר אליפות פדרציית הסקי האלפיני העולמית.

==קישורים חיצוניים==

*[https://web.archive.org/web/20070928221750/http://www.virtualsweden.se/fullscreen_pure.asp?pure=2005_areskutan2 תמונה פנורמית של האתר]

קטגוריה:שוודיה: הרים
צ'זארה בורלי-פורטי

צֶ'זָארֶה בּוּרָלִי-פוֹרְטִי (באיטלקית: Cesare Burali-Forti; 23 באוגוסט 1861, ארצו, איטליה - 21 בינואר 1931, טורינו, איטליה) היה מתמטיקאי איטלקי.

==קורות חייו==
בורלי-פורטי נולד בעיר ארצו ולמד באוניברסיטת פיזה עד 1884. מייד לאחר מכן לימד בבית ספר. בשנת 1887 עבר לטורינו, שם התמנה למורה באקדמיה צבאית. בורלי-פורטי לימד שם גאומטריה פרויקטיבית עד סוף ימי חייו.

בעקבות תמיכתו הנלהבת בשימוש בוקטורים לא הוצעה לו משרת הוראה באוניברסיטה. באותם הימים השימוש בווקטורים עורר התנגדות רבה. לרוע מזלו, דעות אלו היו מקובלות ביותר אצל ועדת הדוקטורט שלו והוא נכשל בקבלת התואר ולא ניסה להשיג אותו שוב.

בין השנים 1893 ועד ל 1894 הוא נתן הרצאות בלתי רשמיות בלוגיקה מתמטית באוניברסיטת טורינו. לאחר הקורס הרצאותיו נאספו לספר ובורלי-פורטי הציג עותק שלו לאקדמיה למדע של טורינו ביוני 1894.

בורלי-פורטי היה לעוזרו של המתמטיקאי ג'וזפה פאנו בטורינו מ-1894 ועד ל-1896. בזמן הזה הוא ניסח את הפרדוקס של בורלי-פורטי אותו הציג בשנת 1897.

הכנס המתמטי הראשון התקיים בציריך מה-9 באוגוסט ועד ל-11 באוגוסט 1897. בורלי-פורטי השתתף בכנס והציג את המאמר The postulates for the geometry of Euclid and of Lobachevsky.

בורלי-פורטי היה מתמטיקאי פורה ופרסם למעלה מ-200 מאמרים, ומלבד זאת התעניין מאוד בהוראת מתמטיקה. הוא הצטרף לאגודת מת'סיס בין השנים 1897–1898.

==קישורים חיצוניים==

קטגוריה:ילידי 1861
קטגוריה:איטלקים שנפטרו ב-1931
קטגוריה:מתמטיקאים איטלקים במאה ה-19
קטגוריה:מתמטיקאים איטלקים במאה ה-20
לאונרד יוג'ין דיקסון

לאונרד יוג'ין דיקסון (באנגלית: Leonard Eugene Dickson; 22 בינואר 1874, אינדיאנפוליס - 17 בינואר 1954, טקסס, ארצות הברית) היה מתמטיקאי אמריקני. 

דיקסון היה מהמתמטיקאים האמריקאים הראשונים שעסקו באלגברה מופשטת. בפרט, דיקסון חקר שדות סופיים וחבורות לי קלאסיות.

==קורות חייו==

דיקסון החשיב את עצמו כטקסני מאחר שגדל בעיר קלבורן, שם אביו עבד כבנקאי, סוחר והשקיע בנדל"ן. הוא למד באוניברסיטת טקסס באוסטין שם עודד אותו ג'ורג' ברוס הלסטד ללמוד מתמטיקה. תחת הנחייתו של הלסטד, קיבל דיקסון תואר ראשון בשנת 1893 ותואר שני בשנת 1894 והתמחה בגאומטריה.

אוניברסיטת שיקגו וגם אוניברסיטת הרווארד חיזרו אחר דיקסון להשלים דוקטורט. בתחילה קיבל דיקסון את הצעת הרווארד אך בחר לבסוף בשיקגו. בשנת 1896 כשהיה בן 22 בלבד, היה לדוקטורט הראשון של שיקגו. התזה שלו הייתה: "The Analytic Representation of Substitutions on a Power of a Prime Number of Letters with a Discussion of the Linear Group". המנחה השלו היה אליקים הייסטינגס מור.

דיקסון נישא לסוזאן מקלאוד דייוויס בשנת 1902 ולשניים נולדו שני ילדים: קמפבל ואלינור.

==עבודתו==

דיקסון הוכיח תוצאות מעניינות רבות בתורת המספרים, כאשר השתמש בתוצאתו של איוואן וינוגרדוב כדי להסיק מסקנות על בעיית וארינג בעבודתו על תורת המספרים האדיטיבית. במהלך חייו פרסם 250 מאמרים וכ-18 ספרים, שהנודע ביניהם הוא ספר אנציקלופדי בשלושה חלקים על ההיסטוריה של תורת המספרים, אותו כתב בין השנים 1919–1923.

דיקסון פיתח את בניית קיילי-דיקסון על-פי השיטה שבה השתמש ארתור קיילי בשנת 1845 כדי לבנות את אלגברת האוקטוניונים.

==ראו גם==
*אלגברות קיילי-דיקסון
*בניית קיילי-דיקסון

==קישורים חיצוניים==

* 
* 
* 
* 

קטגוריה:מתמטיקאים אמריקאים
קטגוריה:סגל אוניברסיטת שיקגו
קטגוריה:זוכי פרס קול
קטגוריה:בוגרי אוניברסיטת טקסס באוסטין
קטגוריה:בעלי תואר דוקטור מאוניברסיטת שיקגו
קטגוריה:אמריקאים שנולדו ב-1874
קטגוריה:אמריקאים שנפטרו ב-1954
רייכסבאנר שחור-אדום-זהב

סמל הארגון
רייכסבאנר שחור-אדום-זהב (בגרמנית: Reichsbanner Schwarz-Rot-Gold, מילולית דגל הרייך) הייתה מיליציה ותנועת נוער צבאית-למחצה שהוקמה ב-1924 על ידי הכוחות הדמוקרטיים ברפובליקת ויימאר (הסוציאל-דמוקרטים, מפלגת המרכז, המפלגה הדמוקרטית הגרמנית והאיגודים המקצועיים) במטרה להגן על הדמוקרטיה הפרלמנטרית ולא להפקיר את הרחוב למיליציות של הכוחות האנטי-דמוקרטיים ואנטי-רפובליקאיים כגון פלוגות הפועלים הקומוניסטים (החזית האדומה, Rotfrontkämpferbund, RFB), חיילי "קסדת הפלדה" הלאומנים ובריוני האס אה של המפלגה הנאצית. סמל הארגון היה דגל הרפובליקה ומהפכת 1848, וזאת בניגוד לדגל האדום של הקומוניסטים ולצבעי האדום-לבן-שחור של הימנים והמלוכנים (לפי צבעי דגל הקיסרות הגרמנית). 

אל מול תלונות של הסוציאל-דמוקרטים נגד הנאצים, והוצאת ה-SS אל מחוץ לחוק, העלה הנשיא הינדנבורג תלונות נגד הרייכסבאר ודרש משר הפנים, וילהלם גרנר, לאחוז בצעדים נגדם.
 
לאחר עליית הנאצים לשלטון הפך הארגון לבלתי חוקי. בתקופת גרמניה הנאצית נטל הארגון חלק בפעילות מחתרתית אנטי-נאצית. בהודעה לעיתונות שהוציא מפקד משטרת מינכן, היינריך הימלר ב-21 במרץ 1933 בנוגע לפתיחת מחנה הריכוז דכאו אמר שבמחנה ירוכזו "כל הקומוניסטים, אנשי הרייכסבאנר ומרקסיסטים המסכנים את ביטחון המדינה ירוכזו שם... אי אפשר לשחררם בשל מעורבותם הבלתי פוסקת להתסיס ולארגן מהומות כאשר הם אינם כלואים".

== לקריאה נוספת ==
* [http://www.jstor.org/discover/10.2307/1878451?uid=3738240&uid=2129&uid=2&uid=70&uid=4&sid=21101486318211 הרייכסבאנר ורפובליקת ויימאר 1924-1926]
* [http://journals.cambridge.org/action/displayAbstract;jsessionid=1D113347F9237E69A4E83A2FE8F426E2.journals?fromPage=online&aid=2882656 מפלגת המרכז הגרמנית והרייכסבאנר: מקרה מבחן של התנגדות אזרחית ברפובליקת ויימאר]

== קישורים חיצוניים ==

* 
* 

==הערות שוליים==

קטגוריה:ארגונים מתנגדים גרמנים למשטר הנאצי
קטגוריה:מיליציות ברפובליקת ויימאר
קטגוריה:רפובליקת ויימאר: פוליטיקה
אטלנטיק (אוניית מעפילים)

אטלנטיק (Atlantic) הייתה אוניית מעפילים אשר הפליגה במסגרת מפעל ההעפלה הפרטי של ברטולד שטורפר, אוסטרי ממוצא יהודי, שפעל להצלתם של יהודי ארצו בשיתוף פעולה עם השלטונות הנאציים. שטורפר היה מעורב גם בהפלגתן של האוניות: "מילוס" ו"פאסיפיק".

== תולדותיה ==
"אטלנטיק" הייתה אונייה מונעת קיטור, נרכשה כמו "מילוס" ו"פסיפיק" מחברת הספנות היוונית "אבגרינוס" (ביוונית: "Αυγερινός") על ידי ברטולד שטורפר.

"אטלנטיק" הפליגה בסוף ספטמבר 1940 מנמל טולצ'אה שברומניה ועליה כ-1,880 מעפילים, שהגיעו על גבי ספינות הנהר הליוס ושנברון מברטיסלאבה. על פי דו"ח שמסר שטורפר 329 נוסעים היו חברי קבוצת "מכבי" מפראג ומפרסבורג, 761 נפש מאוסטריה, 25 נפש מהעיר ברלין ו-525 נפש מדנציג. ב-11 באוקטובר 1940 הגיעה האטלנטיק לאיסטנבול, בה קיבלו לחם מיהודי העיר. האונייה המשיכה לכרתים ובה הם הצליחו לרכוש פחם להמשך המסע. אולם הצוות היווני של האונייה שלא רצה להמשיך במסע השחית חלק מהפחם ולבסוף סירב להמשיך במסע. בעקבות זאת השתלטו המעפילים על האונייה ויצאו לדרך ב-8 בנובמבר 1940. באמצע המסע נותרה האונייה ללא פחם והצוות הפעיל את המנועים בשריפת כל דבר מעץ על האונייה שלא היה הכרחי. האונייה נאלצה לפנות לקפריסין שהייתה קרובה יותר מארץ ישראל, אך גם אליה לא הגיעה. לבסוף היא נגררה לקפריסין בידי ספינות בריטיות.

"מילוס" ו"פאסיפיק" שהפליגו במקביל אליה, הגיעו ראשונות ונתפסו על ידי כוחות צבא בריטיים.
הבריטים ריכזו את מעפילי האוניות באוניית הגירוש "פאטריה", מתוך כוונה להובילם לאי מאוריציוס שבאוקיינוס ההודי. ב-24 בנובמבר הגיעה ה"אטלנטיק" לנמל חיפה. הבריטים העבירו חלק מהמעפילים אל "פאטריה", והתכוונו להעביר את יתרתם למחרת. מפקדת "ההגנה" החליטה לסכל את הגירוש, באמצעות גרימת נזק לדופן האונייה. מטעני הנפץ שהובאו על ידי אנשי "ההגנה" והוצמדו לדופנהּ על ידי המעפילים אנשי החלוץ, גרמו לקריסתה, והיא טבעה. כמאתיים מהמעפילים וחמישים ימאים בריטיים שהיו על הסיפון נהרגו בטביעה. ניצולי "פאטריה" הועברו למחנה המעצר בעתלית, ושאר מעפילי ה"אטלנטיק" נשלחו ב-9 בדצמבר 1940 לאי מאוריציוס, וישבו בו כחמש שנים.

==ראו גם==
* גולי מאוריציוס

== לקריאה נוספת ==
*יהודה ואלך (עורך), אטלס כרטא לתולדות ה"הגנה", ירושלים: הוצאת כרטא, 1991, עמ' 72.
* רות זריז, ברטולד שטורפר וחלקו בהצלת יהודים מגרמניה, בתוך: אניטה שפירא (עורכת), העפלה, מאסף לתולדות ההצלה, הבריחה, ההעפלה ושארית הפליטה, תל אביב: העמותה לחקר מערכות ההעפלה ע"ש שאול אביגור, אוניברסיטת תל אביב, הוצאת עם עובד, תש"ן-1990, עמ' 124–142.
* דליה עופר, המסע למאוריציוס ופרשת האוניות "מילוס", "פסיפיק" ו"אטלנטיק" בראי הספרות והמחקר ההיסטורי, בתוך: רעיה כהן ויוסי מאלי (עורכים), ספרות והיסטוריה, ירושלים: מרכז זלמן שזר, תשנ"ט-1999, עמ' 207–227.

== קישורים חיצוניים ==
*[http://www.palyam.org/Hahapala/ww2_haflagot על "אטלנטיק"], באתר הפלי"ם
*[https://web.archive.org/web/20120830050042/http://www.fienholz.com/site/detail/detail/detailDetail.asp?detail_id=310441 (פרקי זיכרונות מ"אטלנטיק")], באתר של פינהולץ
== הערות שוליים ==

קטגוריה:אוניות מעפילים במלחמת העולם השנייה
קטגוריה:אוניות מעפילים שהפליגו ב-1940
קטגוריה:אוניות מעפילים בשירות העלייה מרומניה
דני גולד

ראש מפא״ת במשרד הביטחון, תא״ל (מיל׳) ד״ר דניאל גולד, בטקס מסירת מערכת ההתרעה האווירית "[[טל שמיים" ממנהלת "חומה" במפא״ת שבמשרד הביטחון לחיל-האוויר עם מפקד חיל האוויר, אלוף עמיקם נורקין וראש הסוכנות האמריקאית להגנה מטילים (MDA) אדמירל ג׳ון היל.]]
ד"ר דניאל (דני) גולד (נולד בשנת 1962) הוא ראש מפא"ת ותת-אלוף במילואים בצה"ל. בנוסף, ממלא את תפקיד ראש המרכז הטכנולוגי הלאומי למלחמה בקורונה במשרד הביטחון.

==ביוגרפיה וקריירה==
דני גולד נולד וגדל בתל אביב. הוריו, אביבה ואברהם, היו ניצולי השואה שעלו לישראל מהונגריה. הוא סיים את לימודי הנדסת האלקטרוניקה במסגרת העתודה האקדמית ובשנת 1983 החל לשרת בחיל האוויר, וביצע תפקידים במערכי האלקטרוניקה, החימוש, והלוחמה האלקטרונית. אחר כך שירת במפא"ת במגוון תפקידים, בהם ראש מחלקת מערכות אלקטרוניקה ולוחמה אלקטרונית וראש היחידה למחקר ופיתוח.

בין היתר היה גולד אמון על פיתוח מערכת היירוט כיפת ברזל, וחתר לפיתוחה המהיר אף טרם אישור הפרויקט (מבקר המדינה מתח ביקורת על כך). על פועלו זכה בספטמבר 2012 בפרס ביטחון ישראל. בנוסף לכך זכה 4 פעמים בפרס מפקד חיל האוויר. בשנת 2014 סיים את שירותו בצה"ל בדרגת תת-אלוף, והקים את חברת "גולד מו"פ טכנולוגיה ויזמות".

בדו"ח מבקר המדינה משנת 2009 נכתב כי גולד שכיהן כראש מו"פ במפא"ת הנחה את רפאל להתחיל לפתח את כיפת ברזל מבלי שנקבעו הדרישות או שהתקבלו הזמנות ממערכת הביטחון ולמעשה קבע למדינה, בניגוד להוראות משרד הביטחון 20.02, את הפתרון של רפאל מבלי שנבחנו חלופות אחרות באופן מסודר. הפרויקט תוקצב בדיעבד לאחר שפיתוחו כבר החל.

באפריל 2016 מונה על ידי שר הביטחון משה יעלון לראש מפא"ת, ונכנס לתפקידו ביוני 2016.

במרץ 2020 הקים את המרכז הטכנולוגי הלאומי למלחמה בנגיף הקורונה, בהובלת מפא"ת תוך רתימת התעשייה הביטחונית, התעשייה האזרחית, צה"ל, חברות הזנק וגורמי אקדמיה בשיתוף פעולה של משרד הבריאות, בתי החולים, קופות החולים המועצה לביטחון לאומי, המוסד וגורמים נוספים, למציאת פתרונות בנושא הנגיף בתחומים מגוונים. הצוותים שהוקמו הביאו ליישום מספר רב של טכנולוגיות.

ביוני 2014 הוענק לו תואר עמית כבוד מהמרכז האקדמי רופין.

לגולד שני תוארי דוקטור מאוניברסיטת תל אביב – בהנדסת אלקטרוניקה ובמנהל עסקים (התמחות בניהול טכנולוגיה). ב-2015 נבחר להדליק משואה בטקס הדלקת המשואות ביום העצמאות.

== חיים אישיים ==
גולד נשוי ואב לשתיים.

==קישורים חיצוניים==

* 
* 
* 
* 
* 
* 
* 
* 
* [https://www.youtube.com/watch?v=0xh93EnoYyw WIZE: ד"ר דני גולד - כיפת ברזל, תכנון אסטרטגי ובירה], באתר YouTube

== הערות שוליים ==

קטגוריה:ראשי מפא"ת
קטגוריה:זוכי פרס ביטחון ישראל: חיילי צה"ל
קטגוריה:זוכי אות אביר איכות השלטון
קטגוריה:משיאי משואה ביום העצמאות: 2015
קטגוריה:בעלי תואר דוקטור מאוניברסיטת תל אביב
קטגוריה:בוגרי העתודה האקדמית
קטגוריה:מהנדסים ישראלים
קטגוריה:תתי-אלופים בחיל האוויר
קטגוריה:ישראלים שנולדו ב-1962
קטגוריה:נושאי תפקיד רשמי במלחמת חרבות ברזל
החזית האדומה (גרמניה)

החזית האדומה (בגרמנית: Roter Frontkämpferbund, מילולית: איגוד לוחמי החזית האדומה, בקיצור: RFB) הייתה מיליציה של המפלגה הקומוניסטית של גרמניה בתקופת רפובליקת ויימאר. באופן רשמי הייתה איגוד מפלגתי רשום. הקבוצות המקומיות הראשונות של ההחזית האדומה הוקמו ביולי 1924. במהלך הפגישה הארצית הראשונה בפברואר 1925 בברלין ארנסט תלמאן נבחר למנהיג הראשון של הוועדה הפדרלית.

הצדעת הארגון הייתה אגרוף קפוץ והקריאה: !Rot front ("חזית אדומה!"), קריאה שהפכה לשמו השגור של הארגון. בנוסף, החזיקה החזית האדומה עיתון שנקרא די רוט פרונט.

הארגון, שנוסד כארגון הגנה פרולטרי למעמד הפועלים, פעל במשך השנים במאבקי רחוב אלימים עם המשטרה, בשטורמאבטיילונג (SA) של המפלגה הנאצית, וכן יריבים פוליטיים אחרים. לאחר השתתפותם במחאות העקובות מדם בעקבות האיסור לחגוג את יום הפועלים הבינלאומי בברלין 1929, במהלכו נורו ונרצחו למעלה מ-30 בני אדם על ידי המשטרה, הארגון הוצא מחוץ לחוק ב-1929 וכל רכושו הוחרם על ידי הממשלה. בזמן האיסור היה לארגון כ-130,000 חברים, אשר חלק גדול מהם המשיך בפעילות באופן בלתי חוקי או בארגונים דומים, ואילו אחרים פרשו מהפעילות הפוליטית. למרות שבעבר הייתה סברה כי הייתה עריקה מהארגון אל ה-SA, בפועל עריקה מסוג זה הייתה נדירה. 

== היסטוריה ==
החזית הייתה איגוד-על של פלוגות פועלים מקומיות. הפלוגה הראשונה הוקמה ב-1924 על בסיס קבוצה של שומרים שתפקידם היה לאבטח את וועידות המפלגה הקומוניסטית והפגנותיה, בראשה עמד ארנסט תלמאן. ב-1925 נבחר תלמאן לראש הוועידה הפדרלית בכינוס הכלל-גרמני הראשון שנערך בברלין. הפלוגות שנועדו להגנה-עצמית של פועלים הפכו מעורבות יותר ויותר בתגרות רחוב אלימות מול מיליציות הימין, "קסדת הפלדה" והאס אה והמיליציה הדמוקרטית הממשלתית רייכסבאנר שחור-אדום-זהב.

לאחר תגרה גדולה באחד במאי 1929 בברלין, בה נורו 30 מחברי הארגון על ידי המשטרה, נאסרה פעילותה של החזית ונכסיה הוחרמו. למרות איסור הפעילות הרשמי המשיכו 130,000 חברי החזית (רק כ-30% מהם חברי המפלגה הקומוניסטית) בפעילות מחתרתית. 

לחזית, כמו לכל המיליציות האחרות, הייתה תנועת נוער צבאית-למחצה בשם Roter Jungsturm ("נוער-סער אדום") או Rote Jungfront (חזית נוער אדומה). בערי הנמל נקראו פלוגות פועלי-הנמל והמלחים Rote Marine ("הצי האדום"). ב-1925 יסדה קלרה צטקין את חזית-הנשים ונערות (Roter Frauen und Mädchen Bund). 

בתקופת גרמניה הנאצית נטל הארגון נטל בפעילות מחתרתית אנטי-נאצית. בהודעה לעיתונות שהוציא מפקד משטרת מינכן, היינריך הימלר ב-21 במרץ 1933 בנוגע לפתיחת מחנה הריכוז דכאו אמר שבמחנה ירוכזו "כל הקומוניסטים, אנשי הרייכסבאנר ומרקסיסטים המסכנים את ביטחון המדינה ירוכזו שם... אי אפשר לשחררם בשל מעורבותם הבלתי פוסקת להתסיס ולארגן מהומות כאשר הם אינם כלואים".

== קישורים חיצוניים ==

* [http://www.historisches-lexikon-bayerns.de/artikel/artikel_44799 ערך בלקסיקון ההיסטורי] 

==הערות שוליים==

קטגוריה:קומוניזם
קטגוריה:מיליציות ברפובליקת ויימאר
קטגוריה:ארגונים מתנגדים גרמנים למשטר הנאצי
קטגוריה:רפובליקת ויימאר: פוליטיקה